section_heading: O klubu
paragraph_text: Splitski mladići brzo su prihvatili ovaj novi šport i počeli ga igrati po ledinama Splita. Baseball postaje sve popularniji pa se osnivaju tzv. “ulični klubovi”: Marjan, Baščun, Mosor, Slaven i ini. Pored uličnih klubova i dva postojeća splitska športska društva Hajduk i Borac osnivaju svoje baseball sekcije. Veliki doprinos razvoju baseball-a Splitu dao je zapovjednik broda “Olympia”, američki admiral Philip Andrews – počasni građanin grada Splita koji je bio je veliki zaljubljenik športa, posebno bejzbola. Pomogao je darivanjem športske opreme novoosnovanim bejzbolskim klubovima, odnosno sekcijama, kako u Splitu tako i u Omišu, Sinju, Imotskome i Zagrebu.